Reprezentare de Excelență a Universității de Medicină și Farmacie „Carol Davila” din București la Evenimente Științifice Internaționale din Domeniul Educației Stomatologice

În perioada 5-6 Iunie 2025, Universitatea de Medicină și Farmacie „Carol Davila” din București, a fost reprezentată cu succes la două evenimente științifice internaționale dedicate educației stomatologice: „The 3rd Annual Conference on Dental Education of The Digital VR-Haptic Thinkers” și „Shaping the Surgeons of Tomorrow: Innovations in Simulation Education”, desfășurate la Queen Mary University of London, și respectiv Royal Society of Medicine, Londra, Marea Britanie.

Teodor Raul Constantin, student în anul III al Facultății de Stomatologie, este câștigătorul Premiului I al competiției de prezentări tip poster pentru studenți, cu posterul „The Digital Twins: Transforming Real Patients into 4D Models”. Alături de acesta au participat cu postere Ștefania Daria Drăguși, studentă în anul III a aceleași facultăți și D-na Șef de lucrări Dr. Mihaela Pantea, de la Disciplina de Protetică Dentară a Facultății de Stomatologie.

Rezultatul excepțional obținut de reprezentantul Universității noastre se datorează și bazei materiale și sprijinului important asigurate de către Laboratorul de Tehnici Digitale în Stomatologie – LTDS, parte a @Centrului Interdisciplinar de Cercetare și Dezvoltare în Stomatologie – CICDS, al Universității noastre. De asemenea, această participare a avut loc în cadrul Proiectului FSS „InnoDent – Educația stomatologică 4.0: digitalizare și sustenabilitate ca piloni ai transformării învățământului superior”, ce se desfășoară în această perioadă la noi în universitate.

Felicitări reprezentanților noștri!

#UMFCD #CICDS #LTDS

Articolul Reprezentare de Excelență a Universității de Medicină și Farmacie „Carol Davila” din București la Evenimente Științifice Internaționale din Domeniul Educației Stomatologice apare prima dată în umfcd.